Hvis du vil klage, skal du være opmærksom på, at klagen ikke forhindrer, at du fortsat vil blive pålagt dagsgebyrer, så længe du/din virksomhed er registreret ejer eller primær bruger af køretøjet i SKAT’s Motorregister uden ansvarsforsikring. Det vil sige, at klagen ikke har opsættende virkning.   Du mener, dit køretøj er ansvarsforsikret Hvis du mener, dit køretøj er ansvarsforsikret og vil klage over at blive pålagt dagsgebyr af DFIM, skal du kontakte dit forsikringsselskab. Forsikringsselskabet skal bekræfte over for os, at din ansvarsforsikring stadig gælder og dagsgebyrerne vil blive annulleret.   Du vil klage over DFIM Vil du klage over DFIM's sagsbehandling, kan du skrive til klageansvarlig@dfim.dk .   Du vil klage over din registrering i Fællesregistret Vil du klage over din registrering i Fællesregistret, har du ret til at klage til Datatilsynet over behandling af urigtige eller vildledende oplysninger om dig. Vi anbefaler, at du først indgiver din klage skriftligt til DFIM på klageansvarlig@dfim.dk , som er ansvarlig for førelsen af Fællesregistret, så DFIM kan tage stilling til klagen. DFIM’s afgørelse kan indbringes for Datatilsynet. Du finder Datatilsynets kontaktoplysninger på www.datatilsynet.dk .